b'\n_START_ARTICLE_\nSatakunta-sarja\n_START_SECTION_\nHistoria\n_START_PARAGRAPH_\nSatakunta-sarja syntyi Helsingin yliopiston Satakuntalaisen Osakunnan inspehtorin J. J. Mikkolan aloitteesta vuonna 1905. Ensimm\xc3\xa4inen kirja julkaistiin Satakuntalaisen Osakunnan kustantamana kaksi vuotta my\xc3\xb6hemmin. Osakunta julkaisi 18 ensimm\xc3\xa4ist\xc3\xa4 osaa nimell\xc3\xa4 Satakunta\xc2\xa0: kotiseutututkimuksia vuoteen 1967 menness\xc3\xa4. T\xc3\xa4m\xc3\xa4n j\xc3\xa4lkeen Satakunta-sarjaan tuli yli 30 vuoden tauko, kunnes Satakunnan historiallinen seura ja Emil Cedercreutzin s\xc3\xa4\xc3\xa4ti\xc3\xb6 aloittivat kirjasarjan julkaisemisen uudelleen vuonna 2001. _NEWLINE_Nyky\xc3\xa4\xc3\xa4n kirjan artikkelit keskittyv\xc3\xa4t aikaisemmasta poiketen ainoastaan yhteen aiheeseen, joita ovat olleet muun muassa Pyh\xc3\xa4 Henrik, Satakunnan paikannimist\xc3\xb6, Akseli Gallen-Kallela sek\xc3\xa4 Kokem\xc3\xa4enjoki. Teosten julkaisuun on 2000-luvulla liittynyt my\xc3\xb6s Satakunnan historiallinen seuran j\xc3\xa4rjest\xc3\xa4mi\xc3\xa4 seminaareja. _NEWLINE_Satakuntalaisen Osakunnan julkaisemat 18 ensimm\xc3\xa4ist\xc3\xa4 teosta sek\xc3\xa4 vuonna 2001 julkaistu Kotiseutututkimuksia XX, ovat ladattavissa ilmaiseksi verkosta.'